স্বরূপ বকসী বাচ্চু, দিনাজপুর ব্যুরো,চিলাহাটি ওয়েব : দিনাজপুর জেলা সংবাদপত্র হকার্স ইউনিয়নের বার্ষিক সাধারণ সভা অনুষ্ঠিত হয়েছে। বুধবার দুপুরে দিনাজপুর শহরের রাজবাটী সুখসাগর প্রাঙ্গণে দিনাজপুর জেলা সংবাদপত্র হকার্স ইউনিয়নের বার্ষিক সাধারণ সভা সংগঠনের সভাপতি আব্দুল মান্নান বেপারীর সভাপতিত্বে অনুষ্ঠিত হয়। সভায় ইউনিয়নের সাধারণ সম্পাদক মোঃ জাফর আলী বার্ষিক প্রতিবেদন ও কোষাধ্যক্ষ মোঃ আনিসুর রহমান আয়-ব্যয়ের প্রতিবেদন উপস্থাপন করেন। সাধারণ সভায় সংগঠনের সাবেক সভাপতি ছবি লাল সরকার, সাবেক সাধারণ সম্পাদক রফিকুল ইসলাম, যুগ্ম সম্পাদক রুবেল সরকার, সাধারণ সদস্য আব্দুস সামাদ আলোচনা অংশ নেন। পরে সর্বসম্মতিক্রমে ২টি প্রতিবেদন অনুমোদন করা হয়। সাধারণ সভায় প্রেসক্লাবের সভাপতি স্বরূপ বকসী বাচ্চু ও সাধারণ সম্পাদক গোলাম নবী দুলাল, ইউনিয়নের উপদেষ্টা সাংবাদিক কামরুল হুদা হেলাল ও কাশী কুমার দাস ঝন্টু উপস্থিত ছিলেন।